Ajabu za buibui

﻿Ajabu za Buibui 

Nilipokuwa mtoto mdogo  tuliishi katika shamba  moja pamoja na wazazi  wangu na ndugu zangu.  Nilipenda kuwatazama  wadudu wakifanya kazi  zao.  Wadudu niliopenda  kuwatazama zaidi ni  buibui walioishi mahali  mbalimbali katika boma  yetu.  Nilitumia muda mwingi  nikiwatazama na kuona  waliyokuwa wakifanya.  Nilipojua kusoma nilifanya  utafiti katika vitabu na  kujua mambo mengi sana  kuwahusu.  Nilijifunza kwamba miili  yao ina sehemu mbili tu  ambazo ni kichwa na  tumbo.  Buibui huwinda na  kushika mawindo: wengi  huwinda wadudu wengine.  Pia nilijifunza kwamba  buibui wana sumu  ambayo inatumiwa kuua  mawindo yao.  Kabla ya buibui kula  chakula chake lazima  akifanye kiwe majimaji.  Hutengeneza hariri  ambayo huitumia kujenga  nyumba yake iitwayo  utando.  Hutaga mayai mengi na  huyalinda kwa kutumia  utando wake.  Buibui wengi wana miguu  minane ambayo hutumika  kutembea na kupanda.  Buibui wengine wana  macho manane na  wengine wana sita.  Ajabu!  Nilitamani sana kumweka  buibui mmoja kama  mnyama kipenzi lakini  mama yangu alikataa  kata kata.  


Source www.africanstorybook.org